Dick Advocaat

Dirk Nicolaas "Dick" Advocaat (; lahir 27 September 1947) ialah pengurus dan bekas pemain bola sepak Belanda. Sekarang ini Beliau mengurus pasukan dari Liga Super Malaysia, Kelantan.

Karier kelab 

Advocaat dilahirkan di The Hague dan bermain sebagai pemain tengah pertahanan semasa kariernya sebagai pemain. Kariernya bermula ketika berumur 18 tahun bersama ADO Den Haag, dan membuat penampilan sulungnya untuk kelab itu ketika berumur 21 tahun pada tahun 1967. Penampilan sulung profesionalnya adalah pada 21 Mei 1967 ketika kemenangan 3–0 ke atas GVAV.
Dia hanya beraksi untuk Den Haag sekali lagi pada musim itu, dan pada musim panas tahun itu, francais San Francisco Golden Gate Gales mengimport pasukan Den Haag termasuk Advocaat untuk bermain selama enam minggu dalam United Soccer Association sebagai usaha untuk mengpopularkan sukan itu di negara tersebut. Ia adalah pada musim berikutnya Advocaat memenangi satu-satunya piala sebagai pemain, Piala Belanda pada tahun 1968. Pada musim 1969–70, dia menjadi pemain tetap dalam pasukan itu, membuat 29 penampilan pada musim itu dan menjaringkan gol pertamanya untuk kelab; dia membuat 33 penampilan dalam musim selepas itu. Bermula musim 1971–72, kelab itu bergabung dengan Holland Sport dan menjadi FC Den Haag. Pada musim itu dan musim terakhirnya, Advocaat membuat 66 lagi penampilan dan menjaringkan enam gol. Secara keseluruhan, dia membuat 147 penampilan dan menjaringkan tujuh gol untuk kelab itu.

Bermula tahun 1973, karier permainannya berterusan untuk Roda JC sehingga dia berpindah ke VVV-Venlo pada musim 1976–77. Semasa tempohnya di Roda, Advocaat membuat 121 penampilan dan menjaringkan dua gol, dan apabila kelab itu tidak disambung pada tahun 2009, Goal.com menggambarkannya sebagai pemain paling terkenal mereka. Dalam musim pertamanya bersama VVV-Venlo, Advocaat menjaringkan dua gol dalam 20 penampilan. Dia membuat 33 penampilan pada musim 1977–78, menjaringkan empat gol dan membuat 21 lagi penampilan dalam musim terakhirnya di kelab itu. Secara keseluruhan, dia membuat 74 penampilan dan menjaringkan enam gol.

Pada tahun 1978, Advocaat berpindah ke Amerika Syarikat untuk bermain bersama Chicago Sting dalam North American Soccer League (NASL). Pada musim itu, dia membuat 24 penampilan dan menjaringkan dua gol. Pada tahun 1979, dia menjaringkan tiga gol dalam 28 penampilan dan pada musim 1980, dia menjaringkan satu gol daripada 29 penampilan. Semasa rehat diantara musim 1979 dan 1980 NASL, Advocaat kembali ke Belanda dan membuat 11 penampilan, menjaringkan satu gol untuk bekas kelabnya FC Den Haag.

Selepas musim 1980 NASL, Advocaat berpindah ke Sparta Rotterdam untuk bermain baki musim 1980–81. Dia menghabiskan 18 bulan di kelab itu, menjaringkan enam gol dan membuat 61 penampilan. Selepas itu Advocaat, berpindah ke Belgium dan bermain dalam divisyen kedua untuk K. Berchem Sport. Dia hanya membuat 10 penampilan disana sebelum berpindah ke FC Utrecht, dimana dia membuat 39 lagi penampilan sebelum menamatkan karier permainannya.

Rujukan

Pautan luar 

 
 Profil UEFA, inc. former playing clubs (PDF file) 
 nasljerseys.com Stat NASL
 Stat Dick Advocaat di Zenit

Kelahiran 1947
Orang hidup
Pengurus Piala Dunia FIFA 1994
Pengurus Piala Dunia FIFA 2006
Pemain ADO Den Haag
Pemain Liga Pro Belgium
Pemain Divisyen Kedua Belgium
Pengurus pasukan bola sepak kebangsaan Belgium
Pengurus Borussia Mönchengladbach
Pemain Chicago Sting (NASL)
Pemain K. Berchem Sport
Pengurus bola sepak Belanda
Pemain bola sepak Belanda
Pengurus Eredivisie
Pemain Eredivisie
Pemain FC Utrecht
Pengurus FC Zenit Saint Petersburg
Pengurus Bundesliga
Pengurus Liga Perdana Rusia
Pemain North American Soccer League (1968–84)
Pengurus HFC Haarlem
Pengurus FC Dordrecht
Pengurus PSV Eindhoven
Pengurus Rangers F.C.
Pengurus AZ Alkmaar
Pemain Roda JC
Pemain San Francisco Gales
Pemain Sparta Rotterdam
Pengurus Sunderland A.F.C.
Pengurus pasukan bola sepak kebangsaan
Pengurus pasukan bola sepak kebangsaan Emiriah Arab Bersatu
Pengurus pasukan bola sepak kebangsaan Korea Selatan
Pengurus pasukan bola sepak kebangsaan Rusia
Pengurus pasukan bola sepak kebangsaan Serbia
Pengurus UEFA Euro 2004
Pemain United Soccer Association
Pemain VVV-Venlo
Pengurus Liga Perdana Inggeris
Pengurus UEFA Euro 2012
Pengurus Schiedamse Voetbal Vereniging